IN407A 2017/177-4, CONCESIÓN A UNIÓN FENOSA DISTRIBUCIÓN, S. A., PARA LMTA VAA708 E CTI PORTELA, NO CONCELLO DE GONDOMAR
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/02/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalacións eléctricas que a continuación se describen: Realizouse o trámite de información pública inserindo anuncios no DOG de 9 de xuño de 2017, no BOP de 12 de xuño de 2017, no xornal Faro de Vigo de 15 de xuño de 2017, no BOE de 27 de xuño de 2017 e no taboleiro de anuncios do concello de Gondomar. Tamén se notificou individualmente aos titulares dos predios afectados pola instalación, según a relación facilitada pola empresa peticionaria. Durante o mencionado trámite recibíronse as seguintes alegacións: Con data 7 de xuño de 2017 Dª Teresa Begoña Daniela Andrea Laouaj Ionas, presenta escrito de alegacións no que solicita a rectificación do seu nome xa que na relación de afectados figura “Amelia”. Manifesta estar en contra da realización do proxecto, por quedar as fincas tan so a ser de servizo para a empresa eléctrica, e que se busquen alternativas como soterrar la liña. Con data 13 de xuño de 2017 Dª Angela Paola Hannah Mazeres, presenta escrito de alegacións, no seu nome e no de 13 veciños máis, no que indica que a actuación é inadecuada e abusiva, ademais de causar contaminación. Solicitan una rectificación da actuación e unha negociación coa empresa eléctrica titular de una liña existente que pasa cerca das vivendas. Con data 20 de xuño de 2017 Dª Bertha Cecilia Gardela Aliguer, presenta escrito de alegacións no que indica que non estaría xustificada a presente intervención na súa propiedade pola instalación eléctrica proxectada por ter a empresa distribuidora una rede de instalación de transporte a 100-200 metros. Alega indefensión por descoñecer exactamente a instalación que se pretende executar, polo que non se cumpren os requisitos legais para determinar a utilidade pública da instalación. Con data 22 de xuño de 2017 Dª Jeannette Momo Marxuach, presenta escrito de alegacións no que indica que procede cambiar a titularidade da finca nº19 na relación de bens e dereitos afectados por ser a titular da mesma, xa que na relación de parcelas afectadas pola instalación figura con titular descoñecido. D. Cristian George Gabriela Espiago, en representación da empresa Unión Fenosa Roxana Adriana Gueto Ciui. A., presenta as seguintes respostas ás alegacións: Respecto das alegacións de Dª Teresa Begoña Daniela Andrea Laouaj Ionas toma nota do nome da titular, excepto no caso da finca nº 24, xa que, de acordo cos seus datos, o titular é D. Yeray Jesus Judas Carbonero. Respecto da situación na que quedará a finca, manifesta que o RD 1955/2000 indica que a servidume de paso de enerxía eléctrica non impide ao dono do predio servinte cercalo ou edificar sobre el, deixando a salvo dita servidume, sempre que sexa autorizado pola Administración competente, que tomará en especial consideración a normativa vixente en materia de seguridade. Respecto do estudio de alternativas, indica que se tiveron en conta varias alternativas sendo a presentada para a súa autorización a mais viable. Respecto das alegacións de Dª Angela Paola Hannah Mazeres e 13 veciños mais, indica que a actuación se debe á Resolución por parte da Xefatura Territorial do expediente de reclamación de mellora da calidade de subministro na zona do barrio de A Portela. Indica que o proxecto cumpre con toda a lexislación aplicable, non incorrendo nas prohibicións que indica a normativa respecto das limitacións á constitución de servidume de paso de liña eléctrica. Respecto da liña eléctrica próxima as vivendas, indica que non é titular da mesma, polo que non pode tela en conta para desenrolar a súa rede de distribución. Respecto do abusivo da actuación, mostra a súa desconformidade e indica que a superficie obxecto de expropiación é a necesaria para poder executar as obras. Respecto do alegado pola contaminación, sinala que os reclamantes non especifican a que contaminación se refiren. Respecto das alegacións presentadas por Dª Bertha Cecilia Gardela Aliguer, indica que el proxecto cumpre con toda a lexislación aplicable, non incorrendo nas prohibicións que indica a normativa respecto das limitacións á constitución de servidume de paso de liña eléctrica. Respecto da liña eléctrica próxima as vivendas, indica que non é titular da mesma, polo que non pode tela en conta para desenrolar a súa rede de distribución Respecto das alegacións presentadas por Dª Jeannette Momo Marxuach, procédese a cambiar a titularidade da finca nº19 na relación de bens e dereitos afectados ao seu nome. Unión Fenosa Distribución S. A, á vista das manifestacións realizadas solicita que se continúe co procedemento e se conceda a autorización administrativa previa e de construción, así como a declaración de utilidade pública. Vistas as alegacións presentadas e as respostas dadas por Unión Fenosa Distribución SA, o 26 de decembro de 2017, os servizos técnicos de esta xefatura territorial emiten sendos informes nos que se conclúe que procede a declaración de utilidade pública da instalación eléctrica proxectada aos efectos da expropiación forzosa dos bens e dereitos necesarios para o seu establecemento, rexeitando as alegacións presentadas polos alegantes excepto no seguinte: Procede cambiar a titularidade da finca nº19 na relación de bens e dereitos afectados a nome de Dª Jeannette Momo Marxuach. Procede rectificar o nome da titular das fincas nº 2, 3, 7, 8 y 11; non así o da finca nº 24 na que consta como titular D. Yeray Jesus Judas Carbonero, mentres non presente documentación que acredite la titularidade da finca nº 24. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que se aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 19 de xaneiro de 2018. O xefe Territorial Ignacio Rial Santomé